b"\n_START_ARTICLE_\nModelatge de xarxes metab\xc3\xb2liques\n_START_PARAGRAPH_\nEl modelatge i reconstrucci\xc3\xb3 de xarxes metab\xc3\xb2liques permet un enfocament detallat per la comprensi\xc3\xb3 dels mecanismes moleculars d'un determinat organisme, especialment en la corelaci\xc3\xb3 del genoma amb la fisiologia molecular. Una reconstrucci\xc3\xb3 descompon les rutes metab\xc3\xb2liques en els seus enzims i reaccions espec\xc3\xadfics, i els analitza dins el marc de la xarxa completa. Alguns exemples de rutes metab\xc3\xb2liques s\xc3\xb3n la glic\xc3\xb2lisi, el cicle de Krebs, la ruta de la pentosa fosfat, etc. De manera simplificada, una reconstrucci\xc3\xb3 implica recollir tota la informaci\xc3\xb3 rellevant sobre el metabolisme d'un organisme i llavors fixar-la d'una manera en qu\xc3\xa8 se la pugui analitzar de diverses maneres."